ზაზა შეყილაძე

ზაზა შეყილაძე (დ. 17 ნოემბერი, 1963) — ქართველი ეკონომისტი და ფინანსისტი. საქართველოს გენერალური აუდიტორის მოადგილე 2023 წლის 11 აპრილიდან გენერალურ აუდიტორს ახალი მოადგილეები ჰყავს  bm.ge  2025 წლის 11 ივნისამდე. 

ბიოგრაფია
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი 1985 წელს. ამავე უნივერსიტეტში 1988 წელს  მიიღო  მაკროეკონომიკის  მაგისტრის ხარისხი. 

2014-2023 წლებში სახელმწიფო აუდიტის სამსახურში ხელმძღვანელობდა სოციალური სფეროს აუდიტის დეპარტამენტს. 2002-2008 წლებში კი, მას სახელმწიფო აუდიტის სამსახურში (კონტროლის პალატაში) მთავარი კონტროლიორის თანამდებობა ეკავა.

1988-1991 წლებში ზაზა შეყილაძე საქართველოს მეცნიერებათა აკადემიის ეკონომიკის და სამართლის ინსტიტუტის მეცნიერ-თანამშრომელი იყო, 1991-1994 წლებში კი ყვარლის რაიონის გამგეობაში ხელმძღვანელი თანამდებობები (პრეფექტის მოადგილე, გამგეობის თავმჯდომარის მოადგილე) ეკავა. 1994 -1996 წლებში, ის სს „აგრომრეწვბანკის“ ყვარლის განყოფილების მმართველი იყო, 1996–2000 წლებში კი, სს „გაერთიანებული ქართული ბანკის“ გურჯაანის რეგიონალურ ფილიალს ხელმძღვანელობდა. 2008-2014 წლებში, საქმიანობდა საქართველოს ფინანსთა სამინისტროს შემოსავლების სამსახურში, სადაც სხვადასხვა სტრუქტურულ ერთეულს ხელმძღვანელობდა. აქვს საბანკო სექტორში მუშაობის გამოცდილება.

ფლობს ინგლისურ და რუსულ ენებს.

რესურსები ინტერნეტში
გენერალური აუდიტორის მოადგილე ზაზა შეყილაძე — სახელმწიფო აუდიტის სამსახური

სქოლიო

კატეგორია:დაბადებული 17 ნოემბერი
კატეგორია:დაბადებული 1963
კატეგორია:ქართველი ეკონომისტები